უნივერსიტეტის ღონისძიებების პორტალი

ილიაუნის ღია კარის დღე თბილისში – 3 აპრილი
2018-04-03 11:00 (Asia/Dubai)
ილიას სახელმწიფო უნივერსიტეტი აპრილში რამდენიმე ღია კარის დღეს გამართავს აბიტურიენტებისთვის თბილისში. პირველი ღია კარის დღე დაგეგმილია 3 აპრილს, 11:00 საათზე.
პროგრამა

11: 00 – ილიას სახელმწიფო უნივერსიტეტი და შეთავაზებები აბიტურიენტებს
12:00 – შეხვედრა საგანმანათლებლო პროგრამების წარმომადგენლებთან

მეცნიერებათა და ხელოვნების ფაკულტეტის საბაკალავრო პროგრამები
ბიზნესის სკოლის საბაკალავრო პროგრამები
სამართლის სკოლის საბაკალავრო პროგრამები
საბუნებისმეტყველო მეცნიერებებისა და საინჟინრო ფაკულტეტის საბაკალავრო პროგრამები

12:40 – ყავის შესვენება
13:00 – შეფასებისა და გამოცდების ეროვნული ცენტრის ზოგადი უნარების ჯგუფის ხელმძღვანელის, სოფო დოლიძის, მასტერკლასი ზოგად უნარებში

ღია კარის დღეზე დასწრების მსურველებმა უნდა შეავსოთ მარტივი სარეგისტრაციო ფორმა. სარეგისტრაციო ფორმაში აირჩიოთ ღია კარის დღეზე დასწრებით თქვენთვის სასურველი თარიღი და მიუთითოთ ტელეფონის ნომერი, რომლითაც სარგებლობთ, ასევე ელექტრონული მისამართი (email), რომელსაც იყენებთ, რათა ჩვენ შევძლოთ თქვენთან დაკავშირება და შეხვედრის ზუსტ ადგილმდებარეობაზე ინფორმაციის მოწოდება.
გელოდებით და გახსოვდეთ, რომ თქვენი საინტერესო ცხოვრება იწყება აქ!
#მევირჩევილიაუნის

მისამართი:
ი.ჭავჭავაძის N32, B201 აუდიტორია, ილიას სახელმწიფო უნივერსიტეტი

საკონტაქტო ინფორმაცია
pr@iliauni.edu.ge
032 2 22 00 09 (352)
Facebook.com/Iliauni

სადაზღვევო კომპანია „ალდაგის“ საინფორმაციო შეხვედრა სტუდენტებთან
2018-04-03 15:42
11 აპრილს, 12:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის ბიზნესის სკოლის ინიციატივით გაიმართება სადაზღვევი კომპანია „ალდაგის“ დასაქმებასთან დაკავშირებული საინფორმაციო შეხვედრა.
„ალდაგის“ ადამიანური რესურსების მართვის განყოფილების წარმომადგენელი ანა სურმანიძე დამსწრეთ გააცნობს დეტალურ ინფორმაციას სააგეტო ქსელში დასაქმების შესაძლებლობის შესახებ: ფუნქცია-მოვალეობებზე, დაწინაურებისა და წინსვლის პერსპექტივაზე, ასევე სამუშაო საათებზე, რომელიც მთლიანად მორგებულია სტუდენტებზე.
დრო: 11 აპრილი, 12:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ქ. ჩოლოყაშვილის გამზ. № 3/5)
დასწრება თავისუფალია.

რატი ამაღლობელის „სიტყვის სახელოსნო“:„მითოსი-კულტი-პოეზია“ (III ლექცია)
2018-04-03 19:00
3 აპრილს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პოეტი რატი ამაღლობელი შეხვედრების ციკლის – „მითოსი-კულტი-პოეზია“ – ფარგლებში წაიკითხავს საჯარო ლექციას „დიონისური დღესასწაულები და „თხების სიმღერა“. მომხსენებელი ისაუბრებს შემდეგ საკითხებზე: „რაგნაროკი” და ნიცშეს „ზარატუსტრა“, „გაზაფხულის პარადიგმა“ წარმართობასა და ქრისტიანობაში, ევროპული კულტურის ქრისტიანული საფუძვლები, გზა ღმერთიდან ადამიანისკენ – ბუნებიდან ისტორიისკენ – სივრციდან დროისკენ.
დრო: 3 აპრილი, 19:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

„მოსამართლეებთან კომუნიკაციის წესები და პოლიტიკა: 21-ე საუკუნის ტექნოლოგიების გამოწვევა“ – ამერიკელი მოსამართლის, ელისონ დანქენის, საჯარო ლექცია „ლიგამუსში“
2018-04-05 15:00
5 აპრილს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ამერიკის შეერთებული შტატების განვითარების სააგენტოს (USAID) მიერ დაფინანსებული პროგრამის „კანონის უზენაესობის მხარდაჭერა საქართველოში“(PROLoG) ფარგლებში, რომელსაც ახორციელებს აღმოსავლეთ-დასავლეთის მართვის ინსტიტუტი, გაიმართება ელისონ დანქენის საჯარო ლექცია: „მოსამართლეებთან კომუნიკაციის წესები და პოლიტიკა: 21-ე საუკუნის ტექნოლოგიების გამოწვევა“ (Judicial Ex Parte Communications Laws and Policies: The Challenge of 21st Century Technologies).
მისალმება
ლორა ბერგერი, USAID/საქართველოს დემოკრატიისა და მმართველობის ოფისის დირექტორი
ლექცია
ელისონ დანქენი: „მოსამართლეებთან კომუნიკაციის წესები და პოლიტიკა: 21-ე საუკუნის ტექნოლოგიების გამოწვევა“ (Judicial Ex Parte Communications Laws and Policies: The Challenge of 21st Century Technologies)
მომხსენებლის შესახებ
მოსამართლე ელისონ დანქენი მეოთხე ფედერალური ოლქის სააპელაციო სასამართლოს მოსამართლედ 2003 წლის 15 აგვისტოს პრეზიდენტ ჯორჯ ბუშის წარდგინებით დაინიშნა. სწრაფად მოიპოვა აშშ-ში ორივე პარტიის მხარდაჭერა და მოსამართლედ წარდგენიდან მალევე სენატმა მისი კანდიდატურა აშშ-ის ფედერალური ოლქის სააპელაციო სასამართლოს მოსამართლის თანამდებობაზე დაამტკიცა. სენატორმა ჯონ ედვარდმა მის შესახებ აღნიშნა: „იგი საოცარი ინტელექტისა და შესაძლებლობები ქალია, რომელიც პატივს სცემს კანონს, იბრძვის სამართლიანობისთვის და არასდროს იღებს პოლიტიკურ გადაწყვეტილებებს“.
მოსამართლე დანქენი პირველი აფრო-ამერიკელი ქალია, რომელიც მოსამართლედ დაინიშნა ჩრდილოეთ კაროლინას სააპელაციო სასამართლოში და რომელიც ჩრდილოეთ კაროლინას ადვოკატთა ასოციაციის პრეზიდენტად აირჩიეს. ამჟამად იგი მეოთხე ფედერალური საოლქო სააპელაციო სასამართლოს მოსამართლე პირველი აფრო-ამერიკელი ქალია.
მოსამართლე დანქენი აქტიურად არის ჩართული მართლმსაჯულების სექტორის გაძლიერებასა და, ზოგადად, საზოგადოებრივ საქმიანობაში. იუსტიციის საბჭოს თავმჯდომარის, ჯონ რობერტსის გადაწყვეტილებით იგი თავმჯდომარეობს აშშ-ის მოსამართლეთა კონფერენციის მართლმსაჯულების სექტორის საერთაშორისო ურთიერთობების კომიტეტს, რომელიც კოორდინირებას უწევს ფედერალური სასამართლოების ურთიერთობებს სხვა სახელმწიფოს სასამართლოებსა და იმ ორგანიზაციებთან, რომლებიც მართლმსაჯულების სექტორში მუშაობენ. იგი ასევე არის ფედერალური მოსამართლეების ასოციაციის ყოფილი პრეზიდენტი და წევრი. დუკის უნივერსიტეტის სამეთვალყურეო საბჭოს წევრის სტატუსით ამჟამად თავმჯდომარეობს ამ უნივერსიტეტის აკადემიურ კომიტეტს. არის კაროლინას შტატის საბალეტო აკადემიის სამეთვალყურეო საბჭოს წევრიც.
ლექციის დასასრულს გაიმართება დისკუსია.
სამუშაო ენა: ინგლისური (უზრუნველყოფილი იქნება თარგმანი)
დრო: 5 აპრილი, 15:00 საათი
ადგილმდებარეობა: წიგნის სახლი „ლიგამუსი“ (ი. ჭვაჭავაძის N32), ილიას სახელმწიფო უნივერსიტეტი
დასწრება თავისუფალია.

ილიაუნის ლიტერატურულ კლუბში: დისკუსია „ქართული რომანი გლობალურ და ლოკალურ კონტექსტში“
2018-04-05 19:00
5 აპრილს, 19:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ ილიაუნის ლიტერატურული კლუბი გიწვევთ დისკუსიაზე „ქართული რომანი გლობალურ და ლოკალურ კონტექსტში“.
დისკუსიის ფარგლებში მონაწილეები ისაუბრებენ თანამედროვე ქართულ რომანზე, როგორც გლობალური ლიტერატურული პროცესის ნაწილზე. ქართულენოვანი რომანისტების წინაშე მდგომ გამოწვევებსა და შანსზე, რომელსაც ფრანკფურტის წიგნის ბაზრობაზე საპატიო სტუმრის სტატუსი გვაძლევს. არის თუ არა თანამედროვე ქართული რომანი სოციალური, მასში ისახება თუ არა ქვეყანაში მიმდინარე პროცესები და რა აინტერესებს სინამდვილეში უცხოენოვან მკითხველსა და გამომცემელს.
დისკუსიის მონაწილეები არიან: ლაშა ბუღაძე (მწერალი, დრამატურგი), მედეა მეტრეველი (ქართული წიგნის ეროვნული ცენტრის დირექტორი), თამარ ცოფურაშვილი (ფილოსოფოსი, ილიას სახელმწიფო უნივერსიტეტის პროფესორი), მიხეილ ციხელაშვილი („ბაკურ სულაკაურის გამომცემლობის“ საავტორო უფლებების მენეჯერი), დავით გორგილაძე (კომუნიკაციების სპეციალისტი, დისკუსიის მოდერატორი).
დრო: 5 აპრილი, 19:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საინფორმაციო შეხვედრა მაგისტრობის კანდიდატებისათვის
2018-04-09 11:00
ილიას სახელმწიფო უნივერსიტეტი მაგისტრობის კანდიდატებისათვის 2018 წლის 9 და 12 მაისს საინფორმაციო შეხვედრებს გამართავს. შეხვედრაზე დასასწრებად საჭიროა წინასწარი რეგისტრაცია.
რეგისტრაციისთვის მიჰყევით ბმულს: http://bit.ly/registrationmasters
რა ინფორმაციას მიიღებთ საინფორმაციო შეხვედრაზე?
ილიას სახელმწიფო უნივერსიტეტის საინფორმაციო შეხვედრაზე თქვენ შეხვდებით სხვადასხვა სამაგისტრო პროგრამის წარმომადგენლებს და მიიღებთ ამომწურავ ინფორმაციას:

რა პროგრამებზე ექნება მიღება 2018 წელს ილიას სახელმწიფო უნივერსიტეტს;
როგორ უნდა დარეგისტრირდეთ ილიაუნის სამაგისტრო პროგრამებზე;
როგორ არჩევს ილიაუნი მაგისტრობის კანდიდატებს;
რას ისწავლით და ვინ გასწავლით თქვენ მიერ შერჩეულ სამაგისტრო პროგრამებზე;
რომელი გაცვლითი პროგრამებით შეგიძლიათ სარგებლობა სწავლის განმავლობაში.

შეხვედრის ბოლოს გექნებათ საშუალება, დასვათ თქვენთვის საინტერესო შეკითხვები და მიიღოთ ამომწურავი პასუხი კომპეტენტური პირებისაგან.
საინფორმაციო შეხვედრების განრიგი
რეგისტრაციისას უნდა აირჩიოთ თქვენთვის სასურველი თარიღი და ფაკულტეტი. პროგრამები ფაკულტეტების მიხედვით შეგიძლიათ ნახოთ ბმულზე: http://bit.ly/masterprogramsisu
9 მაისი, B201 აუდიტორია

11:00 – ბიზნესის ადმინისტრირება
13:00 – სამართლის სკოლა
15:00 – მეცნიერებათა და ხელოვნების ფაკულტეტი
17:00 – საბუნებისმეტყველო მეცნიერებებისა და საინჟინრო ფაკულტეტი

12 მაისი, B201 აუდიტორია

11:00 – ბიზნესის ადმინისტრირება
13:00 – სამართლის სკოლა
15:00 – მეცნიერებათა და ხელოვნების ფაკულტეტი
17:00 – საბუნებისმეტყველო მეცნიერებებისა და საინჟინრო ფაკულტეტი

ადგილმდებარეობა: B201 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
საკონტაქტო ინფორმაცია
032 2 22 00 09 (352)
pr@iliauni.edu.ge
Facebook.com/Iliauni

ილიაუნის ბიზნესის სკოლისა და „ფორბსის“ ერთობლივი სასტიპენდიო კონკურსი - aBItour
2018-04-10 17:50
ილიას სახელმწიფო უნივერსიტეტის ბიზნესის სკოლა ყველაზე გავლენიან ბიზნესგამოცემა „ფორბსთან” ერთად აბიტურიენტებისთვის ჩაატარებს ბიზნესიდეების სასტიპენდიო კონკურსს – aBItour.
თუ თვლი, რომ ხარ ინოვაციური და კრეატიული, შეგიძლია გამოწვევების მიღება, არ უშინდები ბევრ შრომას და გჯერა საკუთარი წარმატების, ამასთან, წელს აბარებ ერთიან ეროვნულ გამოცდებს და სწავლის გაგრძელებას ბიზნესის ადმინისტრირების მიმართულებით აპირებ, მაშინ არ გაუშვა ეს შესაძლებლობა.
რატომ?
პროექტში მონაწილეობა გაძლევს შესაძლებლობას:
✔ მიიღო მეტი ინფორმაცია ბიზნესგანათლებისა და მომავალი პროფესიის შესახებ – გააკეთო სწორი არჩევანი;
✔ მიიღო ბიზნესიდეის ფორმირებისა და მისი წარდგენისთვის საჭირო ცოდნა, გამოიმუშაო საჭირო უნარ-ჩვევები – იყო მზად ბიზნესის კეთებისთვის;
✔ გაიცნო მსგავსი ინტერესების ადამიანები და მათთან ერთად განახორციელო ინოვაციური და კრეატიული იდეების გენერირება – დაიწყო ბიზნესი;
✔ მოიპოვო სასტიპენდიო ვაუჩერი – თავად დაიფინანსო სწავლა.
როგორ?
თუ 2018 წელს აბარებ ერთიან ეროვნულ გამოცდებს და შენთვის პროექტში მონაწილეობა საინტერესოა, შეავსე მარტივი სარეგისტრაციო ფორმა არაუგვიანეს 6 მაისისა და ჩვენ დაგიკავშირდებით.
სარეგისტრაციო ფორმის შესავსებად მიჰყევი ბმულს: https://goo.gl/Qe1KmK
როდის?
კონკურსი ჩატარდება 3 ეტაპად:

პირველი შესარჩევი ტური, რომელიც მოიცავს პრაქტიკულ დავალებას (არ საჭიროებს რაიმე ტიპის სპეციფიკურ ცოდნას და ამოწმებს შენს ბიზნესალღოს, კრეატიულობასა და ბიზნესის სფეროში მოღვაწეობისთვის საჭირო უნარებს), გაიმართება 3 ივნისს.
მეორე ტური, რომელიც გულისხმობს აქსელერაციას (მომზადებას კონკურსის მომდევნო ეტაპისთვის), ასევე მონაწილეების ჯგუფებად დაყოფას და ბიზნესიდეის ფორმირებას, ჩატარდება 9-10 ივნისს.
მესამე ეტაპი, რომელიც ნებაყოფლობითია და მოიცავს პროფესიონალ მენტორებთან შეხვედრას, ასევე დამატებითი კონსულტაციების მიღებას, რათა დავალების შესრულება შეძლო, ჩატარდება 14 ივნისს.
კონკურსის ფინალი – გულისხმობს ბიზნესიდეის წარდგენას (ფიჩინგს) და გამარჯვებული გუნდების გამოვლენას.

პრიზები
✔ პირველი ადგილი – პირველ ადგილზე გასული გუნდის თითოეულ წევრს ილიას სახელმწიფო უნივერსიტეტი დააჯილდოებს 1000-ლარიანი სასტიპენდიო ვაუჩერით*;
✔ მეორე ადგილი – მეორე ადგილზე გასული გუნდის თითოეულ წევრს ილიას სახელმწიფო უნივერსიტეტი დაჯილდოებს 650-ლარიანი სასტიპენდიო ვაუჩერით*;
✔ ნახევარფინალისტები – კონკურსის ყველა ნახევარფინალისტი ილიას სახელმწიფო უნივერსიტეტისგან მიიღებს 3-დღიან საგზურს ილიაუნის სასტუმროში შემეცნებით ბანაკში, სადაც არაფორმალურ და კომფორტულ გარემოში ბიზნესის სფეროში წარმატებული ადამიანები საკუთარ გამოცდილებას გაგიზიარებენ.
ჩვენი პარტნიორი კომპანიები თქვენთვის დააწესებენ პრიზებს, რომელთაც დროდადრო გაგიზიარებთ.
პროექტის მედიაპარტნიორები:
ყველაზე გავლენიანი ბიზნესგამოცემა „ფორბსი“ და ტელეგადაცემა „საქმიანი დილა“.
ილიაუნი გისურვებთ წარმატებას.
*სასტიპენდიო ვაუჩერის გამოყენების პირობები

ბიზნესიდეების კონკურსზე aBItour მიღებული სასტიპენდიო ვაუჩერით სარგებლობას შეძლებ, თუ 2018 წლის ერთიანი ეროვნული გამოცდებით ჩააბარებ ილიას სახელმწიფო უნივერსიტეტის ბიზნესის სკოლის საბაკალავრო პროგრამაზე;

სასტიპენდიო ვაუჩერი გადმოგეცემა იმ შემთხვევაშიც, თუ ერთიან ეროვნულ გამოცდებზე მიიღებ 100%-იან სახელმწიფო გრანტს. თანხის გამოყენებას შეძლებ პირადი საჭიროებების შესაბამისად (გადაიხდი ბინის ქირას, შეიძენ ლეპტოპს, წიგნებს და ა.შ.);

ერთ პირზე შესაძლებელია მხოლოდ 1 სასტიპენდიო ვაუჩერის გაცემა. იმ შემთხვევაში, თუ შენ ილიაუნის სასტიპენდიო ვაუჩერის მიღების (ილიაუნის სტიპენდიის მოპოვების სხვა შესაძლებლობებისთვის მიჰყევით ბმულს: ) ერთზე მეტ პირობას დააკმაყოფილებ, დაჯილდოვდები თანხობრივად უკეთესი პირობის მქონე ერთი სასტიპენდიო ვაუჩერით.

საკონტაქტო ინფორმაცია
✉ pr@iliauni.edu.ge
☏ (+995 32) 222 00 09 (352)

საინფორმაციო შეხვედრა ქუჩაში მცხოვრები და მომუშავე ბავშვების რეალობისა და პრობლემების შესახებ
2018-04-12 13:00
12 აპრილს, ხუთშაბათს, 13:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის მეცნიერებათა და ხელოვნების ფაკულტეტის, სოციალური მომსახურებებისა და ინტერვენციების მეცნიერული განვითარების კვლევითი ცენტრის მხარდაჭერით საქველმოქმედო ფონდი „საქართველოს კარიტასი“ ქუჩაში მცხოვრებ და მომუშავე ბავშვთა საერთაშორისო დღესთან დაკავშირებით ჩაატარებს საინფორმაციო შეხვედრას. სტუდენტებს გააცნობენ ორგანიზაციის საქმიანობას, კერძოდ, მიუსაფარ ბავშვთა ქვეპროგრამას, რომლის ფარგლებშიც საქართველოს კარიტასი მართავს მობილურ ჯგუფს, მიუსაფარ ბავშვთა დღის ცენტრებს და მათთან არსებულ სადღეღამისო თავშესაფრებს ქუჩაში მცხოვრები და მომუშავე ბავშვებისთვის.
შეხვედრაზე სტუდენტები ასევე გაეცნობიან სსიპ რუსთაველის ეროვნული სამეცნიერო ფონდის მიერ დაფინანსებული კვლევითი პროექტის „აივ ინფექციის პრევენცია ქუჩასთან დაკავშირებულ ახალგაზრდებთან“ მიზნებს და მის ფარგლებში დაგეგმილ საველე სამუშაოებს, რომელთაც ილიას სახელმწიფო უნივერსიტეტის თანამშრომლები, სოციალური მუშაობის სადოქტორო და სამაგისტრო პროგრამის სტუდენტები განახორციელებენ საქველმოქმედო ფონდ „საქართველოს კარიტასთან” მჭიდრო თანამშრომლობით.
შეხვედრის მიზანია, დაინტერესებულ პირებს მიეცეთ შესაძლებლობა, მიიღონ მათთვის საინტერესო ინფორმაცია, გაანალიზონ დახმარების კონცეფცია და ქუჩაში ხელგამოწვდილ ბავშვს არ გაუწოდონ ფული, არამედ შესთავაზონ სხვა ალტერნატივა.
შეხვედრაზე განიხილება შემდეგი საკითხები:

ქვეყანაში არსებული მდგომარეობა;
ვინ არიან ქუჩაში მცხოვრები და მომუშავე ბავშვები;
რატომ არიან ქუჩაში;
რა პრობლემებს აწყდებიან;
რას ვაკეთებთ, როცა მათ ვხედავთ.

შეხვედრას გაუძღვებიან საქველმოქმედო ფონდ „საქართველოს კარიტასის“ მიუსაფარ ბავშვებთან მომუშავე სპეციალისტები და სოციალური მომსახურებებისა და ინტერვენციების მეცნიერული განვითარების კვლევითი ცენტრის „აივ ინფექციის პრევენცია ქუჩასთან დაკავშირებულ ახალგაზრდებთან“ პროექტის თანამშრომლები.
დრო: 12 აპრილი, 13:00 საათი
ადგილმდებარეობა: E 207 აუდიტორია (ქ. ჩოლოყაშვილის გამზირი 3/5), ილიას სახელმწიფო უნივერსიტეტი
დასწრება თავისუფალია.

დისკუსია თემაზე: „სახელმწიფო ენა წარმატებისთვის“
2018-04-12 16:00
12 აპრილს, 16:00 საათზე, ილიას სახელმწიფო უნივერსიტეტის G106 აუდიტორიაში ილიას სახელმწიფო უნივერსიტეტის ქართულ ენაში მომზადებისა და ინტეგრაციის საგანმანათლებლო პროგრამა, ტოლერანტობის, სამოქალაქო ცნობიერებისა და ინტეგრაციის მხარდამჭერი პროგრამის საუნივერსიტეტო ახალგაზრდული ცენტრი და საბჭოთა წარსულის კვლევის ლაბორატორია „სოვლაბი“ სახელმწიფო ენის დღესთან დაკავშირებით გამართავენ დისკუსიას თემაზე: „სახელმწიფო ენა წარმატებისთვის“.
პროგრამის არაქართულენოვანი სტუდენტები საუნივერსიტეტო კვლევითი პროექტის საქართველოს პირველი რესპუბლიკის პროსოპოგრაფიული ბაზა და სოციალური კლასტერების ანალიზი (http://prosopography.iliauni.edu.ge/) ბაზაზე ქმნიან XIX საუკუნის ბოლოსა და XX საუკუნის 20-იანი წლების საქართველოს ეთნიკური მრავალფეროვნების ციფრულ ისტორიას, სწავლობენ და სტუდენტური მინიპროექტების სახით აქვეყნებენ დამოუკიდებელი საქართველოს მშენებლობაში არაქართულენოვანი მოსახლეობის ღვაწლის ამსახველ მასალას. ამ პროგრამის სტუდენტი, მსოფლიოში პირველი მუსლიმი დეპუტატი ქალის, ფარი ხანუმ სოფიევას შთამომავალი, ისმაილ სოფიევი ისაუბრებს საკუთარ გეგმებზე, როგორ აპირებს უცნობი ისტორიების კვლევა-ძიებით სამოქალაქო მეხსიერების მატიანის შექმნას. ამავე პროგრამის სტუდენტები, ნარე კაზარიანი და ლილით დავთიანი, წარადგენენ დამოუკიდებელი საქართველოს მეცენატებს, რომელთაც დიდი ღვაწლი მიუძღვით საქართველოს როგორც ქართულ, ისე სომხურ საგანმანათლებლო და კულტურულ სფეროში, მათ შორის ახალგაზრდებისთვის უცხოეთში სასწავლებლად სასტიპენდიო ფონდების დაარსებაში.
დრო: 12 აპრილი, 16:00 საათი
ადგილმდებარეობა: G106 აუდიტორია (გიორგი წერეთლის ქ. №1), ილიას სახელმწიფო უნივერსიტეტი
დასწრება თავისუფალია.

ილიაუნის ლიტერატურულ კლუბში: ნოდარ ლადარიას რომანის „ქარის გამორჩევა“ პრეზენტაცია
2018-04-12 19:30
12 აპრილს, 19:30 საათზე, ილიას სახელმწიფო უნივერსიტეტის ლიტერატურული კლუბი და ბაკურ სულაკაურის გამომცემლობა გეპატიჟებათ ნოდარ ლადარიას რომანის „ქარის გამორჩევა“ პრეზენტაციაზე.
წიგნს ავტორი, ნოდარ ლადარია, მწერალი ლაშა ბუღაძე და ჟურნალისტი დავით პაიჭაძე წარადგენენ.
მოდერატორი: მწერალი ანა-კორძაია სამადაშვილი
„უსახელო და პირობით ქალაქში, რომელიც თავისი მცხოვრებლების წყალობით ძალიან ემსგავსება თბილისს, ერთმანეთს ხვდებიან ევდემონი და თეოფორა…“ – ასე იწყება სასაცილო და სევდიანი, ირონიული და გულწრფელი, ნატიფი ეროტიკითა და გამოუთქმელი შეზღუდვებით სავსე ისტორია, რომლის სიღრმეში დაკვირვებული მკითხველი აღმოაჩენს ჩვენი სინამდვილის მოურჩენელ წყლულებს, ან სულაც დაუფიქრებლად გაჰყვება რომანის დინებას.
დრო: 12 აპრილი, 19:30 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ტარტუს უნივერსიტეტის პროფესორ ანდრეი მაკარიჩევის საჯარო ლექცია
2018-04-13 16:00
13 აპრილს, 16:00 საათზე, ილიას სახელმწიფო უნივერსიტეტის C317 აუდიტორიაში გაიმართება საჯარო ლექცია თემაზე: ”Russian Worlds in Baltics: the Case of Russophone Communities in Estonia”. ლექციას წარუძღვება ტარტუს უნივერსიტეტის, იოჰან შუტეს პოლიტიკურ მეცნიერებათა ინსტიტუტისა და ბერლინის თავისუფალი უნივერსიტეტის გლობალური პოლიტიკის ცენტრის მოწვეული პროფესორი ანდრეი მაკარიჩევი.
ლექცია შეეხება ევროკავშირის წევრ-სახელმწიფოებში, მათ შორის ბალტიისპირეთის ქვეყნებში მცხოვრები რუსულენოვანი მოსახლეობის საკითხს. განხილული იქნება საკითხის კულტურული, გეოპოლიტიკური და უსაფრთხოებასთან დაკავშირებული განზომილებები, რუსულენოვან საზოგადოებებში გავრცელებული დისკურსები, ნარატივები და წარმოდგენები, მათ შორის რუსულენოვანი თემების მემარჯვენე პოპულიზმისადმი დამოკიდებულებაც.
სამუშაო ენა: ინგლისური
დრო: 16:00 საათი
ადგილმდებარეობა: C317 აუდიტორია (ი.ჭავჭავაძის N32), ილიას სახელმწიფო უნივერსიტეტი
დასწრება თავისუფალია.

LECTURA DANTIS /დანტეს წაკითხვა – მეთექვსმეტე ქება
2018-04-13 19:00
13 აპრილს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება მორიგი შეხვედრა, სადაც წავიკითხავთ და გავაანალიზებთ მეთექვსმეტე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.
დრო: 13 აპრილი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

სახელმწიფო ენის 100 წლის იუბილე: ქართული ენის მომავალი ტექნოლოგიებისა და გლობალიზაციის ეპოქაში
2018-04-14 17:00
14 აპრილს, 17:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ ლინგვისტურ კვლევათა ინსტიტუტი (ილიას სახელმწიფო უნივერსიტეტი) და მობილური და ვებაპლიკაციების ლაბორატორია „ჯეოლაბი“ გეპატიჟებათ დისკუსიაზე: „სახელმწიფო ენის 100 წლის იუბილე: ქართული ენის მომავალი ტექნოლოგიებისა და გლობალიზაციის ეპოქაში“.
მომხსენებლები სხვადასხვა პერსპექტივიდან წარმოაჩენენ დისკუსიის მთავარ პრობლემას: რამდენად გააზრებული აქვს დღეს საზოგადოებას, ერთი მხრივ, პასუხისმგებლობა ქართულის, როგორც ჩვენი სოციალური და საზოგადოებრივი ცხოვრების უკლებლივ ყველა სფეროს ოფიციალური ენის, მიმართ და რამდენად ენაცვლება ამ მნიშვნელოვან პასუხისმგებლობას ქართული ენისადმი პატივისცემის ტრადიცია, რომელსაც 14 აპრილის ისტორიული მოვლენით ჩაეყარა საფუძველი.
სადისკუსიო პრობლემის პერსპექტივიდან მომხსენებლები ისაუბრებენ შემდეგ საკითხებზე:

დამწერლობა, როგორც კომუნიკაციის სახე და ქართული დამწერლობა თანამედროვე ტექნოლოგიებში. ახალი ინიციატივები და პროექტები დამწერლობის შენარჩუნებისა და განვითარებისთვის;
ქართული და საქართველოში დაცული უცხოენოვანი (ურარტული, არამეული, ებრაული, ბერძნული და ა.შ.) ტექსტური მემკვიდრეობა ციფრულ ეპოქაში;
როგორ ვითარდება მსოფლიო ბუნებრივი ენის მოდელირების თვალსაზრისით, ქართული ენის მოდელირება და მისი საჭიროება ტექნოლოგიურ ეპოქაში;
ქართულენოვანი რობოტები/ბოტები და მათი მნიშვნელობა საკომუნიკაციო სივრცეში;
ქართულენოვანი ციფრული საგანმანათლებლო რესურსები ხარისხიანი განათლების მისაღებად.

დისკუსიაში წარმოდგენილი იქნება საზოგადოებისთვის ნაკლებად ცნობილი ფაქტები 1918 წლის ისტორიული მოვლენებიდან, კერძოდ, სკოლებისა და სასწავლებლების გაეროვნების დადგენილება, რომელიც 1918 წელს გამოქვეყნდა და რომლითაც კანონიერი არსებობა დაიწყო ქართულმა, როგორც სახელმწიფო ენამ.
დისკუსიაში მონაწილეობას მიიღებენ: სანდრო ასათიანი, ნინო დობორჯგინიძე, გიორგი ვახტანგიშვილი, თამარ კალხიტაშვილი, ირინა ლობჟანიძე, აკაკი რაზმაძე, ზურა ჯიშკარიანი.
დრო: 14 აპრილი, 17:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. ნ32), ილიას სახელმწიფო უნივერსიტეტი
დასწრება თავისუფალია.

ანა კორძაია-სამადაშვილის შეხვედრა აბიტურიენტებთან - ჩხოროწყუ, 15 აპრილი
2018-04-15 12:00
15 აპრილს, 12:00 საათზე, ჩხოროწყუს კულტურის სახლში (დავით აღმაშენებლის N6) ილიას სახელმწიფო უნივერსიტეტის პროფესორი, მწერალი ანა კორძაია-სამადაშვილი აბიტურიენტებთან გამართავს შეხვედრას, გაესაუბრება პროფესიის არჩევაზე და საჯარო ლექციას წაუკითხავს თემაზე: „ვიკითხოთ და ვწეროთ წიგნები“.
ლექციის შემდეგ ილიას სახელმწიფო უნივერსიტეტის წარმომადგენლები აბიტურიენტებს უნივერსიტეტის საბაკალავრო პროგრამებს, დაფინანსების მოპოვების შესაძლებლობებს, საუნივერსიტეტო სერვისებსა და სხვა მნიშვნელოვან სიახლეებს გააცნობენ.
შეხვედრის ბოლო ნაწილი დაეთმობა კითხვა-პასუხს.
ანა კორძაია-სამადაშვილის შესახებ
ანა კორძაია-სამადაშვილი არის ილიას სახელმწიფო უნივერსიტეტის მეცნიერებათა და ხელოვნების ფაკულტეტის პროფესორი, მწერალი, ჟურნალისტი. სხვადასხვა დროს მუშაობდა გამომცემლობებში: „ბბტ“ (შვედეთსა და ლიტვაში) და „სომა პრესი“. იყო ბერლინის საერთაშორისო წიგნის სააგენტოს („შმიტ-ბრაული და პარტნიორები“) თანამშრომელი (ფრანკფურტი, ბერლინი), გაზეთ „24 საათისა“ და ჟურნალ „ცხელი შოკოლადის“, ასევე რადიო „მწვანე ტალღის“ ჟურნალისტი. დღეს თავისუფალი ჟურნალისტის და მთარგმნელის სტატუსით თანამშრომლობს „ლიტერატურულ გაზეთთან“, ლიტერატურულ ჟურნალებთან – „არილი“ და „ახალი საუნჯე“. ბაკურ სულაკაურის გამომცემლობის მიერ გამოქვეყნებული მისი ტექსტები თარგმნილია ინგლისურ, გერმანულ, იტალიურ, ესპანურ და შვედურ ენებზე; 2002 წელს მიღებული აქვს ლიტერატურული პრემია „საბა“ წლის საუკეთესო დებიუტისთვის, 2014 წელს კი – ილიას სახელმწიფო უნივერსიტეტის ლიტერატურული პრემია წლის საუკეთესო რომანისთვის „ვინ მოკლა ჩაიკა?“
ანა კორძაია-სამადაშვილის ვრცელი ბიოგრაფია ხელმისაწვდომია ბმულზე: http://faculty.iliauni.edu.ge/arts/ana-kordzaia-samadashvili/
დამატებითი ინფორმაცია
ილიას სახელმწიფო უნივერსიტეტი მარტიდან საქართველოს თითქმის ყველა რეგიონულ ცენტრში ჩაატარებს უფროსკლასელებისათვის საინფორმაციო შეხვედრებს. პროექტი #არჩევანიშენია საგანმანათლებლო ორგანიზაცია კინგსთან თანამშრომლობით ხორციელდება.
მომავალი პროფესიის არჩევა – ამ თემატიკაზე აბიტურიენტებს საჯარო ლექციებს წაუკითხავენ ილიას სახელმწიფო უნივერსიტეტის პროფესორები. შეხვედრები უფროსკლასელებს დამოუკიდებელი აზროვნებისა და სწორი არჩევანისკენ სვლაში დაეხმარება.
საინფორმაციო შეხვედრების სრული განრიგისთვის მიჰყევით ბმულს: https://goo.gl/tjp2jh
შენი წარმატებული ცხოვრება იწყება აქ!
#მევირჩევილიაუნის
საკონტაქტო ინფორმაცია
✉ ana.kvanchilashvili@iliauni.edu.ge
✉ pr@iliauni.edu.ge
☏ (+995 32) 222 00 09 (352) / 577 53 02 20

ილიაუნის ღია კარის დღე თბილისში – 15 აპრილი
2018-04-15 12:00
ილიას სახელმწიფო უნივერსიტეტი აპრილში რამდენიმე ღია კარის დღეს გამართავს აბიტურიენტებისთვის თბილისში. მეორე ღია კარის დღე დაგეგმილია 15 აპრილს, 12:00 საათზე.
პროგრამა
12:00 – ილიას სახელმწიფო უნივერსიტეტი და შეთავაზებები აბიტურიენტებს
12:40 – ყავის შესვენება
13:00 – შეხვედრა საგანმანათლებლო პროგრამების წარმომადგენლებთან

მეცნიერებათა და ხელოვნების ფაკულტეტის საბაკალავრო პროგრამები
ბიზნესის სკოლის საბაკალავრო პროგრამები
სამართლის სკოლის საბაკალავრო პროგრამები
საბუნებისმეტყველო მეცნიერებებისა და საინჟინრო ფაკულტეტის საბაკალავრო პროგრამები

გელოდებით და გახსოვდეთ, რომ თქვენი საინტერესო ცხოვრება იწყება აქ!
#მევირჩევილიაუნის
მისამართი: B201 აუდიტორია (ი.ჭავჭავაძის N32), ილიას სახელმწიფო უნივერსიტეტი

საკონტაქტო ინფორმაცია
pr@iliauni.edu.ge
032 2 22 00 09 (352)
Facebook.com/Iliauni

ილიაუნის ლიტერატურულ კლუბში: მარიო ვარგას ლიოსას რომანის „ხუთი კუთხე“ პრეზენტაცია
2018-04-19 19:00
19 აპრილს, 19:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ ილიაუნის ლიტერატურული კლუბი და გამომცემლობა „ინტელექტი“ გეპატიჟებათ მარიო ვარგას ლიოსას რომანის „ხუთი კუთხე“ პრეზენტაციაზე.
„ხუთი კუთხე“ მარიო ვარგას ლიოსას ბოლო, გახმაურებული რომანია. წიგნი პერუს ცხოვრების იმ პერიოდს აღწერს, როცა ქვეყანას დიქტატორი ფუხიმორი მართავდა და ტერორიზმი, მკვლელობები, ადამიანთა გატაცება და სხვა დანაშაულებები პერუელების ყოველდღიურობად იყო ქცეული.
რომანის გმირები ჩაბნელებულ ქვეყანაში, კომენდანტის საათისა და მთავრობის შანტაჟის პირობებში, მუდმივი შიშით ცხოვრობენ. ქვეყნის მდგომარეობის ფონზე ლიოსა პერუელი მილიონერების უზრუნველ ცხოვრებასა და ვნებებს ნატურალისტურად აღწერს.
„ხუთი კუთხე“, ავტორის აზრით, პერუს ისტორიის ერთგვარ სიმბოლოდ იქცა.
კოლონიზაციის პერიოდში ეს უბანი ბოჰემური თავშეყრის ადგილი იყო, სადაც მუდამ მუსიკა ისმოდა და ცხოვრება ჩქეფდა, მაგრამ, დროთა განმავლობაში, ის ქალაქის ერთ-ერთ ყველაზე საშიშ ადგილად, ბოროტმოქმედების, მეძავებისა და ნარკოდილერების ბუდედ იქცა.
წიგნს მთარგმნელი მაკა გოგოლაშვილი და რედაქტორი თამარ ლონდარიძე წარადგენენ. წიგნის მეორე რედაქტორი ელზა ახვლედიანია.
დრო: 19 აპრილი, 19:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

დასაქმების შესაძლებლობა „ნიკორაში“
2018-04-20 13:00
20 აპრილს, პარასკევს, 13:00 საათზე, ილიას სახელმწიფო უნივერსიტეტის A101 აუდიტორიაში სტუდენტებთან შეხვედრას გამართავენ „ნიკორას“ წარმომადგენლები.
შეხვედრის თემა: „სტუდენტური ვაკანსიები ნიკორაში“.
კომპანია გთავაზობთ სტუდენტური გრაფიკით დასაქმებას შემდეგ პოზიციებზე:

კატეგორიის მენეჯერი;
მაღაზიის ადმინისტრატორი;
მოლარე;
კონსულტანტი;
პრომოგოგონა.

„ნიკორას“ ვაკანსიებსა და დასაქმების პირობებზე დეტალური ინფორმაციის მისაღებად მობრძანდით შეხვედრაზე. კომპანიის წარმომადგენლები მსურველებს ადგილზე შეავსებინებენ განაცხადს სასურველი პოზიციისთვის.
დრო: 20 აპრილი, 13:00 საათი
ადგილმდებარეობა: A 101 აუდიტორია (ი. ჭავჭავაძის N 32), ილიას სახელმწიფო უნივერსიტეტი
შეხვედრაზე დასასწრებად, გთხოვთ, გაიარეთ რეგისტრაცია: https://goo.gl/y8y8LK

ილიაუნის ღია კარის დღე თბილისში – 22 აპრილი
2018-04-22 12:00
ილიას სახელმწიფო უნივერსიტეტი აპრილში რამდენიმე ღია კარის დღეს გამართავს აბიტურიენტებისთვის თბილისში. მესამე ღია კარის დღე დაგეგმილია 22 აპრილს, 12:00 საათზე.
პროგრამა
12:00 – ილიას სახელმწიფო უნივერსიტეტი და შეთავაზებები აბიტურიენტებს
12:40 – ყავის შესვენება
13:30 – შეხვედრა საგანმანათლებლო პროგრამების წარმომადგენლებთან

მეცნიერებათა და ხელოვნების ფაკულტეტის საბაკალავრო პროგრამები
ბიზნესის სკოლის საბაკალავრო პროგრამები
სამართლის სკოლის საბაკალავრო პროგრამები
საბუნებისმეტყველო მეცნიერებებისა და საინჟინრო ფაკულტეტის საბაკალავრო პროგრამები

დასწრება თავისუფალია.
გელოდებით და გახსოვდეთ, რომ თქვენი საინტერესო ცხოვრება იწყება აქ!

#მევირჩევილიაუნის
მისამართი: ილიაუნის თეატრი (ი.ჭავჭავაძის N32), ილიას სახელმწიფო უნივერსიტეტი

საკონტაქტო ინფორმაცია
pr@iliauni.edu.ge
032 2 22 00 09 (352)
Facebook.com/Iliauni

სალონიკის სახელმწიფო უნივერსიტეტის პროფესორ ნინა ტოპინძის საჯარო ლექციები
2018-04-24 18:00
24 და 26 აპრილს, 18:00 საათზე, ილიას სახელმწიფო უნივერსიტეტის G 106 აუდიტორიაში გაიმართება ლექციები თემაზე: „ფონოლოგიის პრინციპები და ოპტიმალობის თეორია“.
ლექციებს გაუძღვება არისტოტელეს სახელობის სალონიკის სახელმწიფო უნივერსიტეტის ასისტენტ-პროფესორი ნინა ტოპინძი.
მომხსენებელი ისაუბრებს ალან პრინცისა და პოლ სმოლენსკის მიერ შემუშავებული ოპტიმალობის თეორიის შესახებ, რომელსაც ფონოლოგიური ანალიზის სხვა მიდგომებისაგან ფონოლოგიური შემზღუდველების გამოყენება განასხვავებს.
სამუშაო ენა: ინგლისური
დრო: 24, 26 აპრილი, 18:00 საათი
ადგილმდებარეობა: G 106 აუდიტორია (გ. წერეთლის N1) ილიას სახელმწიფო უნივერსიტეტი
დასწრება თავისუფალია.

"თეო თავაძის საჯარო ლექცია „საერთაშორისო გამოფენების ორგანიზების ასპექტები და მათი როლი ქვეყნის ეკონომიკურ განვითარებაში“"
2018-04-24 19:00
24 აპრილს, სამშაბათს, 19:00 საათზე, ილიას სახელმწიფო უნივერსიტეტის E 207 აუდიტორიაში გაიმართება ს.ს. გამოფენების ცენტრ „ექსპოჯორჯიას“ გაყიდვების დეპარტამენტის უფროსის, თეო თავაძის საჯარო ლექცია თემაზე: „საერთაშორისო გამოფენების ორგანიზების ასპექტები და მათი როლი ქვეყნის ეკონომიკურ განვითარებაში“.
ლექციაზე დასასწრებად გთხოვთ შეავსოთ მარტივი სარეგისტრაციო ფორმა: https://goo.gl/XNFvoV
დრო: 24 აპრილი, 19:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“:„მითოსი-კულტი-პოეზია“ (IV ლექცია)
2018-04-24 19:00
24 აპრილს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პოეტი რატი ამაღლობელი შეხვედრების ციკლის – „მითოსი-კულტი-პოეზია“ – ფარგლებში წაიკითხავს საჯარო ლექციას „ღმერთები და ადამიანიები ჰომეროსთან“. მომხსენებელი ისაუბრებს შემდეგ საკითხებზე: პოეზია და ფილოსოფია – ტროელები და აქაველები, ტროას ცხენი და თანამედროვე ინტელექტუალიზმი.
დრო: 24 აპრილი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

საერთაშორისო კონფერენცია „ტრავმა და საზოგადოება: შედეგები და გამკლავება. რუსეთ-საქართველოს ომის მე-10 წლისთავი“
2018-04-25 11:00
25 და 26 აპრილს, ილიას სახელმწიფო უნივერსიტეტის G106 აუდიტორიაში გაიმართება საერთაშორისო კონფერენცია „ტრავმა და საზოგადოება: შედეგები და გამკლავება. რუსეთ-საქართველოს ომის მე-10 წლისთავი“. კონფერენციის ორგანიზატორები არიან ილიას სახელმწიფო უნივერსიტეტის ფსიქიკური ჯანმრთელობის რესურსცენტრი, წამების მსხვერპლთა ფსიქოსოციალური და სამედიცინო რეაბილიტაციის ცენტრი – GCRT, საქართველოს ფსიქოტრავმის საზოგადოება, ფონდი „გლობალური ინიციატივა ფსიქიატრიაში“ (თბილისი, კავშირი „საფარი“).
კონფერენციაში ქართველ კოლეგებთან ერთად მონაწილეობას მიიღებენ ჰოლანდიელი ფსიქოტრავმატოლოგები: ბორის დროზდეკი და ერიკ ვერმეტენი, ასევე ლიბანელი ფსიქოლოგი სანა ჰამზა.
კონფერენციის ფარგლებში ჩატარდება ორი ვორკშოპი ომით დაზარალებული ადამიანების ფსიქოტრავმატოლოგიური დახმარების მეთოდებზე, ორი მულტიდისციპლინური პანელი ფსიქოლოგების, მედიაპროფესიონალებისა და ადამიანის უფლებათა დამცველების მონაწილეობით და წარმოდგენილი იქნება სამი საკვანძო მოხსენება.
მონაწილეები იმსჯელებენ რუსეთ-საქართველოს ომის ფსიქოსოციალურ შედეგებზე და მათთან გამკლავების პროფესიულ მიდგომებსა და მეთოდებზე.
კონფერენციაში მონაწილეობა საინტერესო იქნება ფსიქოლოგებისთვის, სოციალური და პოლიტიკური მეცნიერებების წარმომადგენლებისთვის, მედიაპროფესიონალებისთვის, ადამიანის უფლებათა დამცველებისა და ყველა დაინტერესებული პირისთვის.
მომხსენებლები
ნინო მახაშვილი – ფსიქიატრი. მას აქვს საზოგადოებრივი ჯანდაცვის დოქტორის წოდება ილიას სახელმწიფო უნივერსიტეტიდან. წლების მანძილზე ინტენსიურად იყო ჩართული სოციალური ფსიქიატრიისა და ფსიქოტრავმატოლოგიის სფეროში და მუშაობდა ისეთ ჯგუფებთან, როგორებიცაა: ადამიანები ფსიქიკური ჯანრთელობის აშლილობებით, დევნილები და ლტოლვილები, პატიმრები, ასევე – წამებისა და ოჯახში ძალადობის მსხვერპლნი. ბოლო ათწლეულია იგი ფონდ „გლობალური ინიციატივა ფსიქიატრიაში – თბილისის“ გუნდთან ერთად ცდილობს კავკასიისა და ცენტრალური აზიის ქვეყნების ფსიქიკური ჯანმრთელობის დაცვის რეფორმების ხელშეწყობას.
ნინო მახაშვილი ხელმძღვანელობს ილიას სახელმწიფო უნივერსიტეტის ფსიქიკური ჯანმრთელობის რესურსცენტრს. ამავე უნივერსიტეტის ფსიქიკური ჯანმრთელობის სამაგისტრო პროგრამის ერთ-ერთი დამფუძნებელი და ლექტორია; არის ბიზნესის სკოლის ასოცირებული პროფესორი.
ჯანა (დარეჯან) ჯავახიშვილი – კლინიკური ფსიქოლოგი. 2013 წლიდან იგი ხელმძღვანელობს ადიქციის კვლევების ინსტიტუტს ილიას სახელმწიფო უნივერსიტეტში, არის ამავე უნივერსიტეტის ფსიქიკური ჯანმრთელობისა და ადიქციის კვლევების სამაგისტრო პროგრამების თანაავტორი და ასოცირებული პროფესორი; ორი პროფესიული საზოგადოების – საქართველოს ადიქტოლოგთა ასოციაციისა და საქართველოს ფსიქოტრავმის საზოგადოების – თანადამფუძნებელია. არის საქართველოს ფსიქოტრავმის საზოგადოების პრეზიდენტი, აგრეთვე ევროპის ტრავმული სტრესის კვლევის საზოგადოების დირექტორთა საბჭოს წევრი და ამავე საბჭოს სწავლული მდივანი. მისი კვლევითი ინტერესები ეხება საქართველოს ნარკოვითარების სხვადასხვა ასპექტის ანალიზს, ძალადობრივი პოლიტიკური რეჟიმების შედეგად მიყენებული ინდივიდუალური, ოჯახური და სოციეტალური ტრავმის კვლევასა და კონფლიქტით დაზარალებული მოსახლეობის ფსიქიკური ჯანმრთელობის შესწავლას.
ბორის დროზდეკი – (MD, PhD) პროფესიით ფსიქიატრი, ამჟამად მუშაობს Psychiater/psychotherapeut/manager zorg bij PsyQ/Parnassia groep; 1993-2016 წლებში იყო ნიდერლანდების ერთ-ერთი წამყვანი ფსიქოტრავმის ცენტრის სამედიცინო დირექტორი (Psychotrauma Centrum Zuid Nederland/Reinier van Arkel in Den Bosch, The Netherlands). რეგულარულად აქვეყნებს სტატიებს ფსიქოტრავმატოლოგიის და ტრანსკულტურალური ფსიქიატრიის თემებზე, ატარებს ლექციებსა და ვორკშოპებს მსოფლიოს სხვადასხვა ქვეყანაში. ჯონ ვილსონთან ერთად რედაქტორია ორი საყოველთაოდ აღიარებული წიგნისა: „დამსხვრეული სულები – ტრავმირებული ლტოლვილების, თავშესაფრის მაძიებლების წამებისა და ომის მსხვერპლთა მკურნალობა“ (Broken Spirits: Treatment of traumatized asylum seekers and refugees – war and torture victims. Brunner-Routledge, 2004) და „ტრავმის ხმები – მსხვერპლთა მკურნალობა სხვადასხვა კულტურაში“ (Voices of Trauma: Treating Survivors Across Cultures. Springer, 2007). ბორის დროზდეკი ამავე დროს არის ფსიქოტრავმატოლოგიის საერთაშორისო საზაფხულო სკოლის დირექტორი (დუბროვნიკი), ჯანმრთელობისა და ადამიანის უფლებების საერთაშორისო საზოგადოების სამეცნიერო კომიტეტის წევრი (International Society for Health and Human Rights), ნიდერლანდური ფსიქოტრავმის საზოგადოების გამგეობის ყოფილი წევრი; ასევე ევროპული ფსიქოტრავმის საზოგადოებისა და ამერიკელ ფსიქიატრთა ასოციაციის წევრი.
ერიკ ვერმეტენი – (MD, PhD) ფსიქიატრი, ექიმი-თერაპევტი ტრავმისა და ნეირომეცნიერების სპეციალიზაციით. აქტიურად მუშაობს პოსტტრავმული სინდრომის მქონე ადამიანებთან, განსაკუთრებით, სამხედრო ვეტერანებთან. ბოლო 10 წელია ვერმეტენი სამხედრო მენტალური ჯანმრთელობის კვლევითი ცენტრის განყოფილებას და Military Mental Health Research Unit and Guest Staff of the University Medical Center-ს ხელმძღვანელობს ჰოლანდიაში. ამავდროულად შეიარაღებული ძალების პოლკოვნიკია. არის რამდენიმე საერთაშორისო პროფესიული გაერთიანების წევრი ბიოლოგიური და კლინიკური ფსიქიატრიისა და ნეირომეცნიერების მიმართულებით. ასევე არაერთი პროფესიული ჟურნალის სარედაქციო ბორდის წევრი. გამოქვეყნებული აქვს 150-ზე მეტი ნაშრომი და უმუშავია 30-ზე მეტ წიგნზე. მონაწილეობდა NATO-ს პანელებში როგორც წევრის, ისე თავმჯდომარის სტატუსით. ამჟამად დაინტერესებულია ტრავმასთან დაკავშირებული აშლილობების ბიომარკერებით იდენტიფიკაციითა და პერსონალიზებული მედიცინის დახმარებით თერაპევტული შესაძლებლობების მაქსიმალური გამოყენებით. ლექციებს კითხულობს მსოფლიოს სხვადასხვა უნივერსიტეტში.
სანა ჰამზა – კლინიკური ფსიქოლოგი, ფსიქოთერაპევტი. 1986 წელს მან კოლეგებთან ერთად დააფუძნა ძალადობისა და წამების მსხვერპლთა რეაბილიტაციის ცენტრი „რესტარტი“ (RESTART Center for Rehabilitation of Victims of Violence and Torture), სადაც რეაბილიტაციის მიმართულებას ხელმძღვანელობს. 2000 წელს დააფუძნა ბავშვთა და მოზარდთა ფისქიატრიისა და მოკავშირე პროფესიონალების აღმოსავლეთ ხმელთაშუაზღვისპირეთის ასოციაცია Eastern Mediterranean Association of Child and Adolescent Psychiatry and Allied Professions (EMACAPAP).
რესტარტცენტრი მთელი ლიბანის მასშტაბით ახორციელებს ფსიქოსოციალური და ფსიქიკური ჯანმრთელობის პროგრამებს ომის ძალადობის და წამების მსხვერპლთთვის. ასევე ლტოლვილებისთვის სირიიდან, ერაყიდან, პალესტინიდან და ა.შ.
სანა ჰამზა ამჟამად წამების მსხვერპლთა რეაბილიტაციის საერთაშორისო საბჭოს (IRCT) ვიცეპრეზიდენტია.
სამუშაო ენები: ქართული და ინგლისური (უზრუნველყოფილი იქნება სინქრონული თარგმანი).
დრო: 25 და 26 აპრილი, 11:00-17:00 საათი
ადგილმდებარეობა: G106 აუდიტორია (გ. წერეთლის ქ. №1), ილიას სახელმწიფო უნივერსიტეტი
დასწრება თავისუფალია.

პროფესორ შუქია აფრიდონიძის ლექცია და თარგმანის მასტერკლასი
2018-04-25 16:00
25 აპრილს, 16:00 საათზე, ილიაუნის A101 აუდიტორიაში ილიას სახელმწიფო უნივერსიტეტის ემერიტუს-პროფესორი შუქია აფრიდონიძე წაიკითხავს საჯარო მოხსენებას მხატვრული თარგმანის ენობრივ პრობლემატიკაზე. საკუთარი მთარგმნელობითი გამოცდილებიდან მომხსენებელი ისაუბრებს იმ საკითხებზე, რომლებიც თარგმნის პროცესში სხვადასხვა სისტემის ენათა შეხვედრისას იჩენს თავს როგორც ვერსიფიკაციული, ისე წმინდა ლინგვისტური თვალსაზრისით:

ფიქსირებული სიტყვათმახვილის უქონლობა ქართულში და მისი არსებობა სათარგმნ ენებში (ცოცხალ ინდოევროპულ ენათა უმეტესობა, რუსული);
სქესის გრამატიკული კატეგორიის უქონლობა ქართულში და მისი არსებობა ინდოევროპულ ენათა უმრავლესობაში, მათ შორის რუსულშიც – კერძოდ, არსებით სახელებსა და ზოგიერთ ნაცვალსახელში;
განსხვავება თვით ინდოევროპული ენების შიგნითაც გრამატიკული სქესის კატეგორიაში.

ამ გრამატიკული მოცემულობის ფონზე მოხსენებაში ნაჩვენები იქნება ვერსიფიკაციის სასარგებლოდ მეტრიკისა და პოეტიკის სხვადასხვა კომპონენტის (მეტრი, რითმა, რიტმი, ალიტერაცია…) ვარირება-გააქტიურების ტენდენციები. მომხსენებლის დაკვირვება-შენიშვნები დოკუმენტირებული იქნება სათანადო ილუსტრაციებით თარგმანებიდან.
მომხსენებელი აუდიტორიას წარუდგენს საკუთარ თარგმანებს, მათ შორის 2017 წელს გამოცემულ ანა კალანდაძის ლექსების კრებულს რუსულ ენაზე.
დრო: 25 აპრილი, 16:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32) ილიას სახელმწიფო უნივერსიტეტი
დასწრება თავისუფალია.

პროფესორ პრანას ზუკასკასის საჯარო ლექციები
2018-04-25 19:00
25 და 27 აპრილს პროფესორი პრანას ზუკასკასი (ვიტაუტას მაგნუს უნივერსიტეტი, ლიტვა) ილიას სახელმწიფო უნივერსიტეტში წაიკითხავს საჯარო ლექციებს.
პირველი ლექციის თემა: „უცხოური ბაზრის შერჩევის პრინციპები და სტრუქტურა“.
მომხსნებელი ისაუბრებს უცხოური ბაზრის შერჩევი მაკრო, გარდამავალი და მიკროდონეების შესახებ. ასევე უცხოური ბაზრის გეოგრაფიულ, ფინანსურ, პოლიტიკურ, ეკონომიკურსა და სოციალურ გარემოზე, ბაზრის ზომის შერჩევაზე. უცხოური ბაზრის კულტურულ გარემოსა და ბაზრის შერჩევის ტექნიკაზე.
დრო: 25 აპრილი, 19:00 საათი
ადგილმდებარეობა: E405 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
მეორე ლექციის თემა: „საერთაშორისო ბაზრის თავისებურებები. პროდუქტის ადაპტაცია უცხოური ბაზრისთვის“
ლექციის თემატიკა: საერთაშორისო მარკეტინგის გარემო; პროდუქტი საერთაშორისო ბაზარზე: პროდუქტის სასიცოცხლო ციკლი, ბრენდინგი და თავისებურებები, ხარისხის ოპტიმიზაცია, შეფუთვის სპეციფიკა.
საბაზისო საერთაშორისო მარკეტინგული ცოდნის შეძენა; საერთაშორისო ვაჭრობისა და საინვესტიციო ტრანზაქციებისთვის ბაზრის შერჩევის მეთოდების შესწავლა; ბაზრის შერჩევის საფეხურებისა და მათი მთავარი მახასიათებლებისა და ფაქტორების გაცნობა, რაც განაპირობებს ბაზრის შერჩევას; მარკეტინგის თავისებურებების შესწავლა საერთაშორისო ბაზარზე; პროდუქტის სპეციფიკის გაგება, მისი დისტრიბუცია, ფასი, მარკეტინგის ხელშეწყობა. მარკეტინგული ქმედებების ამ ფაქტორების მოთხოვნების შესაბამისად ადაპტაციის განმსაზღვრელი მთავარი ფაქტორების ანალიზი.
დრო: 27 აპრილი, 20:00 საათი
ადგილმდებარეობა: E209 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
მომხსენებლის შესახებ
პრანას ზუკასკასს დამთავრებული აქვს კაუნასის პოლიტექნიკური ინსტიტუტის საინჟინრო ეკონომიკის ფაკულტეტი. 1990 წლიდან ვიტაუტას მაგნუს უნივერსიტეტის ბიზნესისა და მენეჯმენტის ფაკულტეტის ასოცირებული პროფესორია. სხვადასხვა დროს იყო ვიტაუტას დიდის უმივერსიტეტის მენეჯმენტის დეპარტამენტის უფროსი, ეკონომიკისა და მენეჯმენტის ფაკულტეტის დეკანი, უნივერსიტეტის სენატის წევრი და მდივანი; 1990 წლიდან ვიტაუტას მაგნუს უნივერსიტეტის ბიზნესისა და მენეჯმენტის ფაკულტეტის ასოცირებული პროფესორი და უნივერსიტეტის საბჭოს წევრია. 2010 წელს მიენიჭა ჰაბილიტირებული დოქტორის წოდება სოციალურ მეცნიერებებში, 2001 წელს კი – პროფესორის ტიტული.
მეცნიერის კვლევის სფეროებია: საერთაშორისო ეკონომიკური ურთიერთობები, საერთაშორისო ბიზნესი, საერთაშორისო მარკეტინგი. დაბეჭდილი აქვს 3 მონოგრაფია და 100-ზე მეტი სამეცნიერო სტატია.
პროფესორი პრანას ზუკასკასი არის სამეცნიერო ჟურნალ „გამოყენებითი ეკონომიკა: სისტემატური კვლევის“ (Taikomoji Ekonomika: Sisteminiai Tyrimai) მთავარი რედაქტორი, ასევე ლიტვის ორი ცნობილი პერიოდული გამოცემის საგამომცემლო საბჭოს წევრი და უმაღლესი განათლების ხარისხის შეფასების ცენტრის მუდმივი ექსპერტი.
ლექციების სამუშაო ენა: ინგლისური (თანმიმდევრული ქართული თარგმანით)
დასწრება თავისუფალია.

რეუვენ ფაიარსტონის საჯარო ლექცია
2018-04-26 17:00
26 აპრილს, 17:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ პროფესორი რაბინი რეუვენ ფაიარსტონი წაიკითხავს საჯარო ლექციას „საღვთო ავტორიტეტი და მასობრივი ძალადობა: წმიდა ომი იუდაიზმში, ქრისტიანობასა და ისლამში“.
რაბინი რეუვენ ფაიარსტონი ისაუბრებს იმ ძირითად იმპულსებზე, რომლებიც ასაზრდოებს ძალადობას მონოთეისტური რელიგიების (იუდაიზმი, ქრისტიანობა, ისლამი) ტრადიციაში. მეცნიერი ასევე მიმოიხილავს თავის კვლევებს ამ მიმართულებით.
მომხსენებლის შესახებ
რეუვენ ფაიარსტონი შუა საუკუნეების იუდაიზმისა და ისლამის პროფესორია (Hebrew Union College-Jewish Institute of Religion). ის ასევე არის სამხრეთ კაროლინის უნივერსიტეტის აფილირებული პროფესორი რელიგიის მიმართულებით. ფაიარსტონი ავტორია ასზე მეტი სტატიისა და 8 წიგნისა, რომლებიც სხვადასხვა ენაზეა ნათარგმნი.
ლექციის დრო: 26 აპრილი, 17:00 საათი
ადგილმდებარეობა: წიგნის სახლი „ლიგამუსი (ი. ჭავჭავაძის გამზ. N32), ილიას სახელმწიფო უნივერსიტეტი
ლექციის ენა: ინგლისური (უზრუნველყოფილი იქნება ქართული თარგმანი)
დასწრება თავისუფალია.

ილიაუნის ლიტერატურულ კლუბში: დისკუსია ერიკ ლის წიგნის„ექსპერიმენტი, საქართველოს მივიწყებული რევოლუცია“ შესახებ
2018-04-26 19:00
26 აპრილს, 19:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ ილიაუნის ლიტერატურული კლუბი და გამომცემლობა „პოეზია“ გიწვევთ ერიკ ლის წიგნისადმი მიძღვნილ დისკუსიაზე.
ერიკ ლის „ექსპერიმენტი, მივიწყებული ქართული რევოლუცია“ (Eric Lee, The Experiment, Georgia’s Forgotten Revolution), საქართველოს პირველი რესპუბლიკის შესახებ დაწერილი სხვა წიგნებისაგან განსხვავებით, საქართველოს განიხილავს, როგორც პირველ ქვეყანას მსოფლიოში, სადაც სოციალ-დემოკრატიული პარტია ხელისუფლებაში არჩევნების გზით მოვიდა. წიგნი მიზნად ისახავს მკითხველს დაანახოს, თუ როგორი შეიძლებოდა ყოფილიყო სოციალ-დემოკრატიული სახელმწიფო, ბოლშევიკებს რომ არ გაენადგურებინათ.
წიგნში განხილულია 1905 წლის გურიის რესპუბლიკაც, როგორც 1918 წელს შექმნილი სახელმწიფოს წინამორბედი. ავტორი მოგვითხრობს რეფორმებზე, რომელთა გატარებაც მოასწრო პირველმა რესპუბლიკამ არსებობის სამი წლის განმავლობაში, და განიხილავს პროფესიული კავშირებისა და კოოპერატივების მდგომარეობას.
ერთი თავი მთლიანად ეძღვნება მსოფლიოს სოციალ-დემოკრატიული მოძრაობის ლიდერების ვიზიტს საქართველოში 1920 წელს. ავტორისთვის ქართული სოციალ-დემოკრატია ევროპის ისტორიის შემადგენელი ნაწილია. ის მიიჩნევს და წიგნში ადასტურებს, რომ ქართული სოციალ-დემოკრატია ევროპული ფენომენი და მაგალითიც კი იყო იმდროინდელი პოლიტიკური მოღვაწეებისათვის.
წიგნი ქეთი ქანთარიამ თარგმნა.
დისკუსიის მონაწილეები არიან: ავტორი ერიკ ლი, საფრანგეთის უმაღლეს საზოგადოებრივ კვლევათა სკოლის დოქტორი, ქართული თარგმანის სამეცნიერო რედაქტორი გიორგი მამულია, ჰაინრიჰ ბიოლის ფონდის სამხრეთ კავკასიის რეგიონული ბიუროს დირექტორი ნინო ლეჟავა.
დრო: 26 აპრილი, 19:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

LECTURA DANTIS /დანტეს წაკითხვა – მეთვრამეტე ქება
2018-04-27 19:00
27 აპრილს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება მორიგი შეხვედრა, სადაც წავიკითხავთ და გავაანალიზებთ მეთვრამეტე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.
დრო: 27 აპრილი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

დასაქმების შესაძლებლობა ჰოლდინგში Adjara Group Hospitality (Rooms; Stamba Hotel; Holiday inn; Fabrika Hostel)
2018-04-30 17:48
3 მაისს, ხუთშაბათს, 14:00 საათზე, ილიას სახელმწიფო უნივერსიტეტის E207 აუდიტორიაში გაიმართება სასტუმრო ინდუსტრიის ერთ-ერთი ყველაზე მსხვილი ჰოლდინგის Adjara group hospitality-ს დასაქმების ფორუმი.
დასაქმების ფორუმის ფარგლებში Adjara group hospitality-ს რეკრუტინგის სპეციალისტები ადგილზე გაესაუბრებიან სტუდენტებს/კურსდამთავრებულებს და შეთანხმდებიან სამომავლო თანამშრომლობაზე.
დასწრება თავისუფალია ილიას სახელმწიფო უნივერსიტეტის ნებისმიერი მიმართულების სტუდენტისა და კურსდამთავრებულისთვის – რეგისტრაცია.
ფორუმზე თან უნდა იქონიოთ ამობეჭდილი რეზიუმე (რეზიუმეს შედგენასთან დაკავშირებით რჩევებს შეგიძლიათ გაეცნოთ თანდართულ დოკუმენტში).
Adjara group hospitality დასაქმების ფორუმზე წარმოგიდგენთ შემდეგ ვაკანსიებს:
სასტუმრო „სტამბა“/კაზინო „ავიატორი“:

მიმტანი
ბარმენი
ბარისტა
უსაფრთხოების ოფიცერი
ჰოსტესი
მიმღები რეგისტრატორი
ბელბოი

სასტუმრო „რუმს თბილისი“:

მიმტანი
ბარმენი

სასტუმრო „რუმს ყაზბეგი“:

მიმტანი
ჰოსტესი
მიმღები/რეგისტრატორი
ქოლ-ცენტრის ოპერატორი

ჰოსტელი „ფაბრიკა“:

მიმღები რეგისტრატორი
ივენთ დამხმარე (სტაჟიორი)

სასტუმრო „ჰოლიდეი ინნი“:

ბელბოი

დრო: 3 მაისი, ხუთშაბათი.
ხანგრძლივობა: 14:00- 16:00 საათი.
ადგილმდებარეობა: ილიას სახელმწიფო უნივერსიტეტის E207 აუდიტორია, ქ. ჩოლოყაშვილის 3/5.

დისკუსია „საბჭოთა რელიგიის პოლიტიკა და მისი „მემკვიდრეობა“ თანამედროვე საქართველოში“
2018-04-30 19:00
30 აპრილს, 19:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ გაიმართება დისკუსია „საბჭოთა რელიგიის პოლიტიკა და მისი „მემკვიდრეობა“ თანამედროვე საქართველოში“.
მომხსენებლები:
ილიას სახელმწიფო უნივერსიტეტის პროფესორი მალხაზ სონღულაშვილი – „რელიგიის პოლიტიკა საბჭოთა საქართველოში“.
ილიას სახელმწიფო უნივერსიტეტის ასოცირებული პროფესორი თამთა მიქელაძე (ადამიანის უფლებათა სწავლების და მონიტორინგის ცენტრი) – „საბჭოთა რელიგიის პოლიტიკის მემკვიდრეობა დღეს –თანდოიანცის ეკლესიის შემთხვევის ანალიზი“.
დისკუსიის დაწყებამდე ნაჩვენები იქნება ორგანიზაცია „რელიგიები მშვიდობისთვის“ მიერ მომზადებული მოკლემეტრაჟიანი ფილმი „რელიგიები CCCP-ში”.
დრო: 30 აპრილი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ბორის ნაიმანის საჯარო ლექცია: ,,არაფორმალური ეკონომიკა საქართველოში’’
2018-04-30 20:00
30 აპრილს, 20:00 საათზე, ილიას სახელმწიფო უნივერსიტეტის E207 აუდიტორიაში პროფესორი ბორის ნაიმანი (პარიზის ვალ-დე მარნის უნივერსიტეტი) წაიკითხავს საჯარო ლექციას თემაზე: „არაფორმალური ეკონომიკა საქართველოში“.
ლექციის მთავარი მიზანია არაფორმალური ეკონომიკის განვითარების გამომწვევი მიზეზების მიმოხილვა საქართველოსთვის. ასევე წარმოდგენილი იქნება მეთოდები, რომლებიც გამოიყენება არაფორმალური ეკონომიკის შესასწავლად და შესაფასებლად. დასასრულ მომხსენებელი განიხილავს პოლიტიკის ინსტრუმენტებს, რომლებიც ხელს უწყობს არაფორმალური სექტორის ლეგალიზაციას.
მომხსნებლის შესახებ
ბორის ნაიმანი პარიზის ვალ-დე მარნის უნივერსიტეტის (Université Paris-Est Créteil Val de Marne – UPEC) ეკონომიკის ფაკულტეტის ეკონომიკის პროფესორი და მკვლევარია. იგი ასევე არის სოციალური და ეკონომიკური კვლევის ცენტრის (პოლონეთი) მეცნიერ-თანამშრომელი და უკვე 20 წელია, აქტიურად თანამშრომლობს ცენტრთან. პირველი პროფესიული გამოცდილება, როგორც ეკონომიკური პოლიტიკის მრჩეველმა, 1994 წელს უკრაინაში მიიღო.
იგი მუშაობს შრომისა და განვითარების ეკონომიკის სფეროში. ლექციებს კითხულობდა Paris I – პანთეონ სორბონას, HEC, კარლოს მესამის სახელობის მადრიდის, ბელგრადის, სიენას, ვერსალის უნივერსიტეტებშიი (Versailles Saint-Quentin), კიევის აკადემიაში (Kyiv-Mohyla Academy), ვიეტნამის ეროვნული უნივერსიტეტში და სხვ.
მას უმუშავია შრომის ბაზრის როგორც რაოდენობრივ, ისე თვისებრივ მონაცემებზე (მიგრაციის ჩათვლით) და ევროკავშირში – აღმოსავლეთ ევროპასა და ცენტრალურ აზიაში არაფორმალური ეკონომიკისა და სიღარიბის ანალიზის ჩატარებაზე. შესწავლილი აქვს ნავთობის პოლიტიკა და ეკონომიკა ცენტრალურ აზიაში და ამ თემაზე ერთ-ერთი ტომის (Routledge) თანარედაქტორია. ამჟამად საწარმოების კვლევის შედეგად მიღებული შედეგების გამოყენებით მუშაობს არაფორმალური კონკურენციისა და შრომის პროდუქტიულობის საკითხებზე აფრიკაში.
ბორის ნაიმანს აქვს 20-წლიანი პოლიტიკური მრჩევლის კომპეტენცია განვითარების და ტრანზიტულ ეკონომიკაში. 1994-2015 წლებში მუშაობდა ევროკავშირისა და სხვა საერთაშორისო სააგენტოების (UNDP, USAID, EUROPEAID, ILO) მიერ დაფინანსებულ პროექტებზე. როგორც პოლიტიკური მრჩეველი მუშაობს შემდეგ საკითხებზე: მართვა და მაკროეკონომიკის ანალიზი უკრაინაში, რუმინეთში, სერბეთში, მონტენეგროში; ასევე შემდეგ საჯარო დაწესებულებებათა ეკონომიკურ ანალიზზე: საპენსიო ფონდი, ჯანდაცვის ფონდი, დასაქმების სააგენტოები.
სამუშაო ენა: ინგლისური
დრო: 30 აპრილი, 20:00 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.
